|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Odluke o osnivanju Savjeta za socijalnu skrb Varaždinske županije** |
| **VARAŽDINSKA ŽUPANIJA****Upravni odjel za zdravstvo, socijalnu skrb, civilno društvo i hrvatske branitelje** |
| **Početak savjetovanja****01.09.2025** | **Završetak savjetovanja****01.10.2025** |
| Razdoblje savjetovanja trajat će ukupno 30 dana, kako bi se sukladno s člankom 11. Zakona o pravu na pristup informacijama („Narodne novine“ broj 25/13., 85/15. i 69/22.) osiguralo sudjelovanje javnosti u donošenju **Odluke o osnivanju Savjeta za socijalnu skrb Varaždinske županije.** |

 *RAZLOG DONOŠENJA*

|  |
| --- |
| Zakonom o pravu na pristup informacijama propisano je, između ostalog, da su jedinice lokalne i područne (regionalne) samouprave dužne provoditi savjetovanje s javnošću pri donošenju općih akata odnosno drugih strateških ili planskih dokumenta kad se njima utječe na interese građana i pravnih osoba. Odredbama članka 241. Zakona o socijalnoj skrbi („Narodne novine“, broj 18/22., 46/22., 119/22., 71/23., 156/23., 61/25.), određeno je da jedinice područne (regionalne) samouprave i Grad Zagreb osnivaju savjet za socijalnu skrb, radi planiranja i razvoja pružanja socijalnih usluga na svom području. Ovom Odlukom u odnosu na u Odluku o osnivanju Savjeta za socijalnu skrb Varaždinske županije („Službeni vjesnik Varaždinske županije“ broj 40/11.) u bitnom se odnose na mogućnost održavanja sjednica elektronskim putem i sudjelovanje članova na sjednicama putem videokonferencijske veze, čime se omogućuje i aktivnije sudjelovanje članovima ovog tijela. |

Pozivamo predstavnike zainteresirane javnosti da najkasnije do 01.10.2025. dostave svoje komentare na ***Nacrt Odluke o osnivanju Savjeta za socijalnu skrb Varaždinske županije,*** putem obrasca (Obrazac 2) za savjetovanje na e-mail: pisarnica@vzz.hr, uz naznaku „*komentar na Nacrt Odluke o osnivanju Savjeta za socijalnu skrb Varaždinske županije“.*

Po završetku savjetovanja, svi pristigli doprinosi bit će javno dostupni na internetskoj stranici Varaždinske županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

***Zahvaljujemo na doprinosu u izradi što kvalitetnije Odluke o osnivanju Savjeta za socijalnu skrb Varaždinske županije.***